Na podlagi 74. in 75. člena Zakona o uresničevanja javnega interesa za kulturo  (Uradni list RS, št. [77/07](http://www.uradni-list.si/1/objava.jsp?sop=2007-01-4066)  – uradno prečiščeno besedilo, (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP; v nadaljnjem besedilu: ZUJIK) in Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. [43/10](http://www.uradni-list.si/1/objava.jsp?sop=2010-01-2192) in [62/16](http://www.uradni-list.si/1/objava.jsp?sop=2016-01-2618)) Ministrstvo za kulturo RS objavlja

**Javni razpis za oddajo v upravljanje Prešernove rojstne hiše v Vrbi in Finžgarjeve rojstne hiše v Doslovčah**

**(v nadaljnjem besedilu: javni razpis, oznaka JPR VKD 2022)**

Neposredni uporabnik, ki dodeljuje sredstva: Ministrstvo za kulturo Republike Slovenije, Maistrova 10, 1000 Ljubljana (v nadaljnjem besedilu: ministrstvo)

###### 1. Predmet javnega razpisa

Predmet razpisa je izbor upravljavca javne kulturne infrastrukture, muzejsko urejene rojstne hiše slovenskega pesnika dr. Franceta Prešerna, Vrba 2, občina Žirovnica (EŠD 840, nepremičnine parc. št. 663/1 in 679 k. o. Zabreznica) in muzejsko urejene rojstne hiše slovenskega pisatelja Frana Saleškega Finžgarja, Doslovče 15, občina Žirovnica (EŠD 121, parc. št. 164 in 165/2 k. o. Doslovče) za obdobje do 31. 12. 2027.

Ministrstvo bo z izbranim prijaviteljem sklenilo pogodbo o upravljanju s programom po 5. alineji drugega odstavka 93. člena ZUJIK za določeno dobo pet let.

* 1. **Cilj in namen razpisa**

Cilj razpisa je ohranjanje in promocija kulturne dediščine dr. Franceta Prešerna in Frana S. Finžgarja. Namen razpisa je zagotovitev upravljanja prostorov obeh spomenikov v skladu z režimom varovanja memorialne in stavbne dediščine in programom v obeh muzejskih hišah, kjer se lahko izvajajo le programi, ki ne škodujejo spomenikom.

Letno se predvideva med 8.000 in 10.000 obiskovalcev v Prešernovi in od 1.500 do 2.000 obiskovalcev v Finžgarjevi rojstni hiši.

Izbrani prijavitelj bo pozvan k predložitvi podrobnejše programske sheme za posamezno leto, saj se program izvaja v soglasju z ministrstvom.

###### 2. Pogoji za sodelovanje na razpisu:

**2.1. Splošni pogoji**

Na razpis lahko kandidirajo pravne osebe, javni zavodi in javne osebe zasebnega prava, ki izvajajo javne kulturne programe ali kulturne projekte (v nadaljevanju: upravičene osebe) in izpolnjujejo naslednje pogoje:

* + so registrirane za opravljanje dejavnosti s področja premične kulturne dediščine (priporočeno dokazilo: kopija izpiska iz sodnega registra, izpiska oziroma potrdila upravne enote ali izpiska AJPES-a, iz katerih je razvidno, da je prijavitelj registriran za opravljanje dejavnosti; v kolikor dokazilo ni priloženo, ministrstvo preveri po uradni dolžnosti). Organizacije, katerih razvid vodi ministrstvo (društva v javnem interesu in ustanove na področju kulture), niso dolžne predložiti dokazila;
  + so v primeru, da so bili pogodbena stranka ministrstva v preteklih letih, redno izpolnjevali pogodbene obveznosti do ministrstva (obvezno dokazilo: podpisana izjava);
  + nimajo neporavnanih davkov oziroma prispevkov (obvezno dokazilo: podpisana izjava);
  + niso imeli blokiranega TRR zadnjih 6 mesecev pred oddajo ponudbe (obvezno dokazilo: podpisana izjava);
  + delujejo na področju upravljanja kulturne dediščine vsaj tri leta (obvezno dokazilo: podpisana izjava);
  + niso v stečajnem postopku, postopku prenehanja, postopku prisilne poravnave ali v postopku likvidacije (obvezno dokazilo: podpisana izjava);
  + predložijo predlog programa za čas upravljanja, ki mora vključevati najmanj naslednje elemente, in sicer:
* predstavitev ponudnika, njegove organizacijske strukture (vodstvo, kadri) in dejavnosti,
* predstavitev ciljev,
* predstavitev vsebine programa upravljanja s poudarkom na predstavitvi osebnosti Franceta Prešerna in Frana Saleškega Finžgarja,
* predvidene promocijske aktivnosti za spodbujanje dostopnosti do kulturne dediščine,
* predvidene kakovostne prireditve, popularizacijske vsebine s področja premične kulturne dediščine,
* predstavitev možnosti vsebinske nadgradnje programa,
* predstavitev sodelovanj in morebitnih partnerstev pri programu (obvezno dokazilo: podpisana/e izjava/e o sodelovanju),
* upoštevanje minimalnega odpiralnega časa 40 ur na teden,
* finančno konstrukcijo programa z navedbo lastne finančne udeležbe;
  + predložijo potrjene reference o brezplačni uporabi ali brezplačnem upravljanju javne kulturne infrastrukture.

###### 3.1. Ravnanje z vlogami:

Po poteku razpisnega roka komisija, ki jo imenuje ministrica za odpiranje vlog in presojanje razpisnih pogojev (v nadaljnjem besedilu: komisija), odpre vse prispele vloge.

Odpiranju vlog sme prisostvovati vsaka oseba, ki kandidira na tem razpisu.

Za vsako vlogo komisija ugotovi, ali je pravočasna, popolna in ali jo je podala oseba, ki izpolnjuje v javnem razpisu določene pogoje (upravičena oseba).

Če je vloga formalno nepopolna, se prijavitelja pozove, da jo dopolni v roku petih dni po prejemu poziva k dopolnitvi. Če prijavitelj vloge ne dopolni v zahtevanem roku, se šteje za nepopolno vlogo.

Vloge, ki ne bodo pravočasne, popolne ali jih ne bodo vložile upravičene osebe, bodo izločene iz nadaljnjega postopka in zavržene s sklepom.

Ministrstvo lahko v primeru naknadne ugotovitve o neizpolnjevanju splošnih pogojev in že po izdani odločbi o izboru upravljavca, spremeni odločitev in z izvajalcem ne sklene pogodbe.

**3.2. Pomen izrazov**

**Odgovorna oseba prijavitelja** je odgovorna oseba nosilca projekta, ki poslovno in vsebinsko predstavlja in zastopa prijavitelja.

**Prijavitelj** je upravičena oseba, ki bo v morebitni sklenjeni pogodbi naveden kot pogodbena stranka.

**Upravičena oseba** je prijavitelj, katerega vloga izpolnjuje splošne pogoje, določene v besedilu tega javnega razpisa. To so javni zavodi in pravne osebe zasebnega prava, ki izvajajo javne kulturne programe ali kulturne projekte. Izpolnjevanje pogojev se ugotavlja na podlagi vloge in obveznih dokazil.

**4. Ocenjevanje in razpisni kriteriji za izbor:**

Pravočasno in popolne vloge bo komisija ocenila na osnovi objavljenih kriterijev. Najvišje možno število zbranih točk je 60. Programi, ki bodo zbrali manj kot 36 točk ne bodo izbrani. Na razpisu bo izbran program, ki bo v postopku izbire ocenjen oziroma ovrednoten najvišje.

Vloge se ocenjujejo po naslednjih kriterijih:

**Kriterij 1: Kakovost programa programskega upravljanja**

* program je izviren: 3 točke, sicer 0;
* program zagotavlja prepoznavno predstavitev likov znamenitih osebnosti dr. Franceta Prešerna in Frana S. Finžgarja: 5 točk, sicer 0;
* program zagotavlja skrb za hranjenje in prezentacijo dediščine obeh spominskih hiš:

5 točk, sicer 0;

* program izkazuje cilje, ki presegajo lokalne interese: 5 točk, sicer 0;
* program upošteva raznotero ciljno občinstvo in predvideva čim večjo odmevnost:

5 točk, sicer 0;

* program izkazuje možnost vsebinske nadgradnje (nadaljevanje oživljanja in prenovo programskih zasnov): 4 točk, sicer 0;
* program vključuje sodelovanje z vrtci, osnovnimi in srednjimi šolam in drugimi izobraževalnimi organizacijami, zavodi in društvi: 4 točke, sicer 0.

**Kriterij 2: Višina lastne finančne udeležbe**

Najvišje možno število točk za kriterij 2 »Višina lastne finančne udeležbe« je 5 točk.

Višina lastne finančne udeležbe – lastna sredstva iz finančne konstrukcije v prijavnem obrazcu se bo ocenjevala tako, da bo prijavitelju, ki ponuja najvišje lastno financiranje dodeljeno 5 točk, ostalim prijaviteljem z nižjo višino lastnega financiranja pa bo določeno število točk po naslednji formuli:

T = X/Y x 5

T … število točk za kriterij »višina lastne finančne udeležbe«

X … višina lastne finančne udeležbe posameznega prijavitelja

Y … najvišja višina lastne finančne udeležbe.

**Kriterij 3:** **Program promocije in načrta povečanja obiska**

* kakovost prireditev in popularizacijskih vsebin s področja premične kulturne dediščine: najvišja kakovost: 10 točk, srednja kakovost: 5 točk in nižja kakovost: 1 točka;
* izkazano sodelovanje s partnerji (kot dokazilo za sodelovanje mora biti priložena ustrezna listina, iz katere bo razvidna vsebina sodelovanja (npr. pogodbe, pisma o nameri sodelovanja, izjave, ipd.): 4 točke, sicer 0;
* izkazano spodbujanje dostopnosti mlajšim generacijam: 5 točk, sicer 0;
* izkazane promocijske aktivnosti za spodbujanje dostopnosti do kulturne dediščine: 5 točk, sicer 0.

5. Okvirna vrednost razpisanih sredstev na letni ravni

* Pokrivanje investicijskega vzdrževanja spomenikov na osnovi obrazloženih predlogov posegov skladno s kulturno varstvenimi pogoji in soglasjem ZVKDS ter na osnovi letno potrjenega programa aktivnosti na spomenikih v lasti RS, kar je obveznost Ministrstva za kulturo.
* Sofinanciranje upravljanja s programom (okvirna vrednost razpisa za celotno obdobje na letni ravni znaša do 20.000 €, namenjena pa je sofinanciranju programa večje prepoznavnosti in dostopnosti obeh spomenikov) na podlagi predloženega in s strani ministrstva potrjenega programa za vsako leto posebej.

Razpoložljiva sredstva bremenijo proračunski postavki ministrstva PP 131115 – Program in projekti na področju kulturne dediščine in PP 131096 – Investicijsko vzdrževanje.

6. Medsebojne obveznosti

**Ministrstvo za kulturo:**

* zagotavlja kritje stroškov investicijskega vzdrževanja obeh nepremičnin razpisa na osnovi spomeniško varstvenih zahtev in sofinanciranje programa za večjo prepoznavnost in dostopnost obeh spomenikov v razpisani višini za vsako leto posebej na podlagi vloge upravljavca,
* potrjuje letni program dela upravljavca,
* potrjuje letno poročilo upravljavca.

###### Upravljavec:

* zagotavlja prevzem obveznosti rednega vzdrževanja obeh nepremičnin razpisa,
* zagotavlja kritje splošnih materialnih stroškov (elektrika, voda, prispevki in drugo),
* zagotavlja kritje stroškov dela.

Morebitni presežek prihodkov nad odhodki iz programskega upravljanja lahko upravljavec nameni za programsko upravljanje skladno s pogodbo o upravljanju.

**7. Obvezne priloge:**

* v celoti izpolnjen prijavni obrazec,
* podpisane in ožigosane izjave prijavitelja o izpolnjevanju pogojev,
* program skladen z elementi razpisa,
* seznam referenc prijavitelja in prikaz dosedanjega dela.

**8. Razpisni rok**

**Razpisni rok se prične z objavo razpisa 28. 10. 2022 in se zaključi 29. 11. 2022**.

**9. Razpisna dokumentacija**

* Besedilo razpisa
* Prijavni obrazec 1 (prijavni obrazec s finančno konstrukcijo)
* Prijavni obrazec 2 (izjava prijavitelja o izpolnjevanju pogojev)
* Kontrolni obrazec
* Vzorec ocenjevalnega lista
* Osnutek pogodbe

**Prijavitelj mora ob prijavi na razpis priložiti naslednjo dokumentacijo**:

* v celoti izpolnjen prijavni obrazec,
* zahtevane obvezne priloge,
* dokazilo o registraciji (priporočeno).

Razpisno dokumentacijo lahko prijavitelji v razpisnem roku dvignejo v vložišču Ministrstva za kulturo med uradnimi urami (vsak ponedeljek in petek od 9.00 do 12.00 ter v sredo od 9.00 do 12.00 in 14.00 do 16.00).

Zainteresirane osebe se lahko v času odprtega razpisa seznanijo z razpisno dokumentacijo na spletnem naslovu Ministrstva za kulturo na naslednji povezavi:

<https://www.gov.si/drzavni-organi/ministrstva/ministrstvo-za-kulturo/javne-objave/>

**10. Oddaja in dostava vlog**

**Vloga** mora biti izpolnjena na ustreznem razpisnem obrazcu in mora vsebovati vse obvezne priloge in podatke, določene v razpisni dokumentaciji in jo predložiti v ovitku. Vloga mora biti predložena na naslov:

**Ministrstvo za kulturo, Maistrova 10, 1000 Ljubljana** v zapečatenem ovitku **z oznako na prednji strani:** NE ODPIRAJ - PRIJAVA NA CILJNI RAZPIS: UPRAVLJANJE PREŠERNOVE ROJSTNE HIŠE V VRBI in FINŽGARJEVE ROJSTNE HIŠE V DOSLOVČAH z oznako JPR VKD 2022. **Na hrbtni strani** ovitka mora biti navedba vlagatelja: naziv in naslov (sedež).

Kot pravočasne bodo upoštevane vloge, poslane po pošti s priporočeno poštno pošiljko, ki bodo označene s poštnim žigom do vključno dne 29. 11. 2022, in vloge, poslane po pošti z navadno poštno pošiljko, ki bodo v vložišče ministrstva prispele do vključno dne 29. 11. 2022. Osebno oddane vloge bodo upoštevane kot pravočasne, če bodo oddane v vložišču ministrstva do vključno dne 29. 11. 2022. Nepravočasne vloge bodo zavržene.

Za nepopolno se bo štela vloga, ki ne bo vsebovala vseh obveznih sestavin, ki jih zahteva besedilo razpisa in razpisne dokumentacije. Za nepopolno se bo štela tudi vloga, ki bo na razpis prispela kot formalno nepopolna in je prijavitelj po uradnem pozivu ne bo dopolnil v zahtevanem petdnevnem roku.

Šteje se, da z oddajo vloge prijavitelj sprejema vse pogoje in kriterije razpisa ter vsebino razpisne dokumentacije. Prijavitelj z oddajo vloge tudi dovoljuje objavo in obdelavo osebnih podatkov z namenom vodenja razpisa, objave rezultatov razpisa, za znanstveno raziskovanje in statistične namene v skladu z veljavnim zakonom, ki ureja dostop do informacij javnega značaja in veljavnim zakonom, ki ureja varstvo osebnih podatkov.

Ministrstvo bo s sklepom zavrglo vse vloge prijaviteljev:

* ki jih ni vložila upravičena oseba,
* nepravočasne vloge in prepozno dopolnjene vloge,
* vloge, ki so nepopolne.

**11. Pristojna uslužbenka** za posredovanje informacij in pojasnila:

V času uradnih ur ministrstva je prijaviteljem za dajanje informacij in pojasnil v zvezi z razpisno dokumentacijo in potekom javnega razpisa na voljo Irena Lačen Benedičič, podsekretarka, ([gp.mk@gov.si](mailto:gp.mk@gov.si)) in ([irena.lacen-benedicic@gov.si](mailto:irena.lacen-benedicic@gov.si)) .

Uradne ure ministrstva so navedene na spletni strani ministrstva. Prijavitelji se z vprašanji glede javnega razpisa lahko obrnejo po elektronski pošti na pristojno uslužbenko.

**12. Odpiranje vlog in obveščanje o izboru**

Ministrstvo bo odločitev o izboru ali zavrnitvi prijavitelja obvestilo predvidoma v enem mesecu po zaključku odpiranja vlog. Ministrstvo bo izbralo predloge javnega razpisa po postopku, kot ga določa Pravilnik o izvedbi javnega poziva in javnega razpisa.

dr. Asta Vrečko

ministrica

Številka: 6225-26/2021-24

Datum: 26. 10. 2022